|  |
| --- |
| **R****epublika e Kosovës****Republika Kosovo-Republic of Kosovo*****Qeveria – Vlada– Government****Zyra e Kryeministrit/Ured Premijera/Office of Prime Minister* |
| Zyra për Çështje te Komuniteteve/Kancelarija za pitanja zajednica/Office for Community Affairs |

***Priština,***

***Dana: 08.11. 2024***

 **JAVNI POZIV**

Za pružanje finansijske podrške za projekte/programske aktivnosti NVO-a za povećanje nivoa zapošljavanja članova nevećinskih zajednica, kao i medija koji doprinose zaštiti i promociji prava i interesa nevećinskih zajednica na Kosovu.

***Kancelarija za Pitanja Zajednice/Kancelarija Premijera uputila je poziv:***

Nevladine organizacije registrovane u Republici Kosovo, koje imaju za cilj da doprinesu zapošljavanju, angažovanju prakse i organizovanju obuke za neveć́inske zajednice koje žive na Kosovu sa posebnim naglaskom na žene, mlade ljude, osobe sa posebnim sposobnostima kao i druge marginalizovane grupe, da se prijave za finansijsku podršku;

Mediji, čiji je program rada usmeren na oblast prava zajednica, da konkurišu za finansijsku podršku za projekte koji doprinose zaštiti i unapređenju prava i interesa zajednica; i

Prioritet se daje nevladinim organizacijama/medijima koji ne samo da rade za zajednicu, a koje imaju osnovu u zajednici.

Program finansiranja aktivnosti nevladinih organizacija u cilju podizanja nivoa zaposlenosti pripadnika nevećinskih zajednica ima za cilj da obuči i učini konkurentnim na tržištu rada pripadnike nevećinskih zajednica koje ć́e osposobiti neophodnim znanjima da budu sposobni za rad i nove mogućnosti.

Program finansiranja aktivnosti medija koje imaju za cilj zaštitu i promociju prava i interesa zajednica će realizovati misiju KPZ. Misija kancelarije je da sve zajednice na Kosovu uživaju osnovna prava i slobode zagarantovane svim građanima u skladu sa važečim zakonima Republike Kosovo, kao i dodatna prava koja im omogućavaju da sačuvaju svoj identitet i svoju kulturu kao i njihovo puno učešće u kosovskom društvu.

Pravo da se prijave sa projektima/predlozima na ovaj javni poziv imaju NVO i mediji koji dokažu da je njihov program rada profilisan u relevantnoj oblasti.

**Nevladine organizacije i mediji mogu se prijaviti kao što sledi:**

* **Prva kategorija:** NVO koje doprinose podizanju nivoa zaposlenosti pripadnika nevećinskih zajednica;
* **Druga kategorija:** Mediji koji doprinose zaštiti i unapređenju prava i interesa nevećinskih zajednica na Kosovu;

Nevladine organizacije u skladu sa **prvom kategorijom** na ovom javnom pozivu mogu konkurisati sa svojim projektima/programima za sledeće prioritetne oblasti:

1. *Angažovanje pripravnika za obavljanje prakse u različitim institucijama i organizacijama;*
2. *Organizovanje obuka za soft skills;*
3. *Profesionalno umrežavanje;*
4. *Obuka za različite oblasti zanatstva, uključujući ali ne ograničavajući se na obuku za frizere, krojače, stolare, automehaničare i dr., kao i angažovanje pripravnika u ovim poslovima;*
5. *Obuka za kodiranje;*

*Ostalo.*

Nevladine organizacije **za prvu kategoriju** mogu se prijaviti sa projektom koji doprinosi **angažovanju prakse i organizovanju obuke za zajednice na Kosovu,** kroz sledeće aktivnosti:

* *Aktivnosti koje se odnose na angažovanje pripravnika, kroz ulaganje u njihove veštine i znanja, kako bi se kvalifikovali za tržište rada, gde će proritet imati žene, mladi ljudi, osobe sa invaliditetom, kao i druge marginalizovane grupe unutar nevećinskih zajednica;*
* *Aktivnosti koje se odnose na organizovanje obuka, koje će promovisati, razvijati i graditi kapacitete zajednica da postanu konkurentne na tržištu rada, kao i osposobiti ih neophodnim znanjima za rad i novim mogućnostima zapošljavanja;*
* *Aktivnosti u vezi sa stvaranjem profesionalne mreže, gde će se pružati organizovanje zajedničkih aktivnosti članova mrežne grupe, gde će se razmenjivati informacije o mogućnostima zapošljavanja ili usavršavanja, kao i međusobnoj pomoći u rešavanju problema u vezi rada.*
* *Poveć́ana pažnja na pitanja, koja se odnose na žene iz zajednica (na primer, već́i stepen uključenosti žena u zapošljavanju, praksi i obuci).*
* *Aktivnosti koje imaju za cilj unapređenje vladinih politika u oblasti zaštite i unapređenja prava i interesa zajednica u pogledu zapošljavanja;*
* *Aktivnosti za razvoj ekonomskih moguć́nosti za zajednice i/ili pripadnike neveć́inskih zajednica, odnosno njihovu sposobnost generisanja prihoda;*

Mediji u skladu **drugom kategorijom** u ovom javnom pozivu mogu konkurisati sa svojim projektima /programima za sledeć́e prioritetne oblasti:

* *Promovisanje i zaštita prava i interesa zajednica i jačanje partnerstva i saradnje između nevladinih organizacija, medija, saradnje sa drugim akterima, posebno sa institucijama koje deluju u oblasti unapređenja i zaštite prava i interesa zajednica;*
* *Promovisanje i podizanje nivoa saradnje između pripadnika zajednica, koji žive na Kosovu, kroz organizovanje aktivnosti, u cilju zaštite i unapređenja prava i intersa zajednica.*

Mediji se mogu prijaviti sa projektom koji doprinosi **unapređenju i zaštiti prava i interesa zajednica,** kroz sledeć́e aktivnosti:

* *Aktivnosti koje imaju za cilj podsticanje lokalnih autoriteta, javnih institucija i drugih aktera na saradnju sa civilnim društvom u unapređenju i zaštiti prava zajednica;*
* *Aktivnosti u cilju unapređenja vladinih politika u oblasti zaštite i unapređenja prava i interesa zajednica;*
* *Aktivnosti mentorstva i obuke osoblja lokalnih NVO, koje deluju u oblasti zaštite i unapređenja prava zajednica;*
* *Aktivnosti za unapređenje znanja i razvoj veština zaposlenih u NVO i volontera za zagovaranje i jačanje prava zajednica;*
* *Aktivnosti za poveć́anje kapaciteta opština za sprovođenje politika, koje se odnose na nevećinske zajednice;*
* *Aktivnosti za uspostavljanje održivih mehanizama angažovanja između opštinskih vlasti i organizacija civilnog društva;*
* *Aktivnosti za promovisanje neveć́inskih identiteta, kulture, religije i jezika;*
* *Aktivnosti za razvoj novih medija i jačanje postojeć́ih medija zajednice;*
* *Aktivnosti podrške pristupu obrazovanju za pripadnike nevećinskih zajednica, kao i interakcija između učenika i studenata iz različitih zajednica;*
* *Aktivnosti za razvoj ekonomskih moguć́nosti za zajednice i/ili pripadnike neveć́inskih zajednica, odnosno njihovu sposobnost generisanja prihoda;*
* *Aktivnosti za angažovanje pripadnika zajednica, relevantnih organizacija civilnog društva, medija i aktera sa centralnog nivoa vlasti u sprovođenju aktivnosti za unapređenje kvaliteta života nevećinskih zajednica;*
* *Aktivnosti za angažovanje Civilnog Društva, predstavnika opštinske vlasti i/ili medija, u identifikaciji specifičnih problema zajednica i izradi konkretnih predloga postupanja za poboljšanje situacije na lokalnom nivou.*

**Za javnu finansijsku podršku projektima/programima po ovom Javnom pozivu za nevladine organizacije za prvu kategoriju predviđen je iznos od 250,000 (dvestapedeset hiljada) eura dok je za medije za drugu kategoriju** **predviđen je iznos od 100,000 (sto hiljada) evra.**

Minimalni iznos finansijske podrške, koji se može izdvojiti za svaki predlog projekta NVO-a u prvoj kategoriji je 5,000 (pet hiljada) eura, dok je maksimalni iznos za projekat 15,000 (petnaest hiljada) eura. U slučaju partnerstva sa drugom organizacijom, maksimalni iznos finansijske podrške, koji se može dodeliti je 20,000 (dvadeset hiljada) eura. Prema planu finansiranja biće podržano do 20 projekata.

Minimalna finansijska podrška koja može biti dodeljena za svaki predloženi medijski projekat u drugoj kategoriji je 6,000 (šest hiljada) eura, dok je maksimalni iznos za jedan projekat 10.000 (deset hiljada) eura. (Prema planu finansiranja, biće podržano do 13 projekata)

Svi projekti iz prve i druge kategorije mogu biti finansirani u iznosu od 100% ukupnih prihvatljivih troškova projekta.

Takođe, aplikanti mogu obezbediti sufinansiranje iz drugih izvora finansiranja.

Obavezno je da se u svakom obliku aplikacije odredi kojoj zajednici je predlog projekta namenjen i iz kojeg budžeta zajednice se traže sredstva.

**Zadnji rok za podnošenje predloga je petnaest (15) radnih dana i završava se 29.11.2024.godine u 16:00 časova.**

Period realizacije projekta je najduže **tri (3) meseca.**

Pravo da apliciraju sa njihovim projektima imaju NVO i mediji koji su registrovani u skladu sa važećim zakonodavstvom u Republici Kosovo najmanje **2 godine** pre datuma objavljivanja javnog poziva.

Nevladine organizacije koje apliciraju moraju dokazati da njihov program doprinosi zapošljavanju, angažovanju prakse i organizovanju obuke sa posebnim akcentom na žene, omladinu, osobe sa invaliditetom, kao i druge marginalizovane grupe unutar nevećinskih zajednica, koje žive na Kosovu, dok mediji koji apliciraju moraju da dokažu da je njihov program rada usmeren na zaštitu i unapređenje prava i interesa zajednica.

NVO/Mediji takođe moraju da obavljaju finansijske transakcije na transparentan način, u skladu sa zakonima na snazi u Republici Kosovo i u skladu sa računovodstvenim pravilima, kao i da ispunjavaju ugovorne obaveze prema pružaocu finansijske podrške i svim drugim pružaocima podrške javnih finansija.

**Pre potpisivanja ugovora, NVO/Mediji moraju dostaviti sledeće dokaze:**

1. Uverenje od Poreske uprave Kosova o stanju javnog duga podnosioca zahteva i partnera koje potvrđuje da organizacija nema dugovanja, a u slučaju da postoji javni dug, mora se platiti pre potpisivanja ugovora. (kopija);
2. Dokaz da vaša NVO nije u procesu gašenja ili odjave (Original ili overena kopija);
3. Dokaz o podnošenju godišnje poreske potvrde ili finansijskog izveštaja za prethodnu godinu, dostavljeni u skladu sa zahtevima poreskog zakonodavstva za prethodnu godinu;
4. Dokaz da odgovorno lice (ovlašćeno lice) u NVO/Medija nije pod istragom za krivična dela (Original ili overena kopija).

Nevladine organizacije koje su u partnerstvu treba da podnesu iste dokaze svaka posebno kako bi mogle da potpišu ugovor.

Predlozi ć́e se podnositi samo u propisanim obrascima, koji su zajedno sa Uputstvom za aplikante dostupni na sajtu pružaoca finansijske podrške [https://kryeministri.rks-gov.net/](https://vlada.rks-gov.net/)

Aplikacija u originalu treba biti poslata poštom ili lično. Na spoljnoj strani koverte mora biti označen naziv javnog poziva i jedna od kategorija za koju se prijavljujete, uz pun naziv i adresu aplikanta i napomenu „Ne otvarati pre sastanka Komisije za ocenjivanje“

Popunjene dokumente potrebno je poslati poštom ili lično na sledeću adresu:

**Kancelarija za pitanje zajednica/Kancelarija premijera VI sprat, Kancelarija br.606.**

**Majke Tereze bb.**

**10 000 Priština**

Proces prijema, otvaranja i razmatranja prijava, ocenjivanja prijava, ugovaranja, dodele sredstava, vreme i način podnošenja žalba, postupanje sa dokumentacijom i indikativni kalendar za sprovođenje poziva, detaljno su opisani u Uputstvima za aplikante na javni poziv.

Sva pitanja u vezi sa javnim pozivom mogu se razjasniti isključivo elektronskim putem, slanjem elektronske pošte na adresu: zck-kpz-grants@rks-gov.net

**NVO-e i mediji koji nisu podneli izveštaje ili su zakasnili sa njihovim podnošenjem u poslednje dve godine nemaju pravo da se prijave na ovaj javni poziv.**

Podnošenje aplikacija NVO i medija smatraće se potpunim ako sadrži sve oblike aplikacije i obavezne priloge kako je zahtevano u javnom pozivu i dokumentaciji javnog poziva.

**NVO koje se prijavljuju za kategoriju 1 moraju da popune sledeće obrazce:**

1. Obrazac predloga projekta;
2. Obrazac Predloga Budžeta Projekta;
3. Obrazac izjave o partnerstvu (ako postoji partnerstvo);
4. Forma izjave o dvostrukom finansiranju;
5. Formular izjave o projektima ili programima NVO, koji se finansiraju iz javnih izvora finansiranja;
6. Kopija potvrde o registraciji NVO;
7. Kopja potvrde o fiskalnom broju;
8. Dokumentacija u elektronskoj formi (na CD-u), koji mora imati isti sadržaj, odnosno biti identična dokumentaciji koja se šalje u fizičkom obliku..

**Mediji koji se prijavljuju za drugu kategoriju moraju popuniti sledeć́e obrasce:**

1. Obrazac predloga projekta koji se može preuzeti sa sajta Kancelarije premijera;
2. Obrazac Predloga Budžeta Projekta;
3. Dokaz da mediji imaju program na jednom od jezika manjinskih zajednica u Kosovu i u skladu sa važećim zakonodavstvom;
4. Sertifikat o registraciji medija kod nadležnog organa Republike Kosovo, ili sertifikat o registraciji kao NVO;
5. Potvrda o fiskalnom broju;
6. Važeća lična karta rukovodioca medija ili ovlašćenog lica, izdata od nadležnog organa Republike Kosovo;
7. Poslednji šestomesečin (6) izveštaj o bankovnom računu medija;
8. Dokumenti ili dokazi o izvorima finansiranja/podrške od drugih donatora (Obrazac za dvostruko finansiranje);
9. Dokumentacija u elektronskoj formi (na CD-u), koja mora imati isti sadržaj, odnosno biti identična dokumentaciji koja se šalje u fizičkom obliku.